ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ อธ/น. 11/2546


เรื่อง การประกอบกิจการอื่นของบริษัทหลักทรัพย์


โดยที่มาตรา 98(8) แห่งพระราชบัญญัติหลักทรัพย์และตลาดหลักทรัพย์ พ.ศ. 2535


กําหนดห้ามมิให้บริษัทหลักทรัพย์ประกอบกิจการอื่นใดที่มิใช่ธุรกิจหลักทรัพย์ในประเภทที่ได้รับอนุญาต เว้นแต่จะได้รับอนุญาตจากคณะกรรมการ ก.ล.ต. นั้น


เพื่อให้บริษัทหลักทรัพย์มีความคล่องตัวในการประกอบกิจการอื่นและสามารถปรับตัว


ให้เข้ากับภาวะการแข่งขันได้อย่างรวดเร็ว คณะกรรมการ ก.ล.ต. ในการประชุมครั้งที่ 10/2545 เมื่อวันที่


11 ตุลาคม พ.ศ. 2545 และครั้งที่ 3/2546 เมื่อวันที่ 14 มีนาคม พ.ศ. 2546 มีมติให้ปรับเปลี่ยนแนวทาง


ในการอนุญาตให้บริษัทหลักทรัพย์ประกอบกิจการอื่น จากเดิมที่พิจารณาอนุญาตเป็นรายประเภทกิจการ


เป็นการอนุญาตให้บริษัทหลักทรัพย์ประกอบกิจการอื่นได้เป็นการทั่วไปแทน หากกิจการดังกล่าว


มีลักษณะครบถ้วนและเป็นไปตามหลักเกณฑ์และเงื่อนไขที่กําหนดไว้ พร้อมทั้งมีมติให้ยกเลิกหนังสือเวียนและประกาศต่างๆ ดังนี้


ข้อ 1 ให้ยกเลิก


(1) หนังสือเวียนสํานักงานคณะกรรมการกํากับหลักทรัพย์และตลาดหลักทรัพย์


ที่ กลต.ก.(ว) 145/2535 เรื่อง การขยายขอบเขตการประกอบธุรกิจของบริษัทหลักทรัพย์ ลงวันที่


10 มิถุนายน 2535


(2) หนังสือเวียนสํานักงานคณะกรรมการกํากับหลักทรัพย์และตลาดหลักทรัพย์


ที่ กลต.ก.(ว) 359/2535 เรื่อง การขยายขอบเขตการประกอบธุรกิจของบริษัทหลักทรัพย์ ลงวันที่


28 สิงหาคม 2535


(3) หนังสือเวียนสํานักงานคณะกรรมการกํากับหลักทรัพย์และตลาดหลักทรัพย์


ที่ กลต.ธ.(ว) 7/2540 เรื่อง การขยายขอบเขตการประกอบธุรกิจของบริษัทหลักทรัพย์ ลงวันที่


16 เมษายน 2540


(4) หนังสือเวียนสํานักงานคณะกรรมการกํากับหลักทรัพย์และตลาดหลักทรัพย์


ที่ กลต.น.(ว) 18/2540 เรื่อง การอนุญาตให้ประกอบธุรกิจอื่นที่มิใช่ธุรกิจหลักทรัพย์ ลงวันที่


4 กันยายน 2540


1. หนังสือเวียนสํานักงานคณะกรรมการกํากับหลักทรัพย์และตลาดหลักทรัพย์


ที่ กลต.ธ.(ว) 19/2540 เรื่อง การประกอบกิจการอื่นของบริษัทหลักทรัพย์ ลงวันที่ 5 กันยายน 2540


(6) ประกาศ เรื่อง การประกอบกิจการอื่นของบริษัทหลักทรัพย์ ที่ อธ. 3/2541


ลงวันที่ 27 เมษายน พ.ศ. 2541


- 2 -


(7) ประกาศ เรื่อง การประกอบกิจการอื่นของบริษัทหลักทรัพย์ ที่ อธ/น. 14/2542


ลงวันที่ 8 พฤศจิกายน พ.ศ. 2542


(8) ประกาศ เรื่อง การประกอบกิจการอื่นของบริษัทหลักทรัพย์ ที่ อธ/น. 19/2543


ลงวันที่ 9 ตุลาคม พ.ศ. 2543


1. ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ อธ/น. 29/2543 เรื่อง การประกอบกิจการอื่นของบริษัทหลักทรัพย์ ลงวันที่ 28 ธันวาคม พ.ศ. 2543


(10) ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ อน. 4/2544 เรื่อง การประกอบกิจการอื่นของบริษัทจัดการ ลงวันที่ 21 มีนาคม พ.ศ. 2544


(11) ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ อน. 17/2544 เรื่อง การประกอบกิจการอื่นของบริษัทจัดการ ลงวันที่ 27 กรกฎาคม พ.ศ. 2544


(12) ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ อธ. 21/2544 เรื่อง การประกอบกิจการอื่นของบริษัทหลักทรัพย์ ลงวันที่ 15 ตุลาคม พ.ศ. 2544


(13) ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ อธ/น. 3/2545 เรื่อง การประกอบกิจการอื่นของบริษัทหลักทรัพย์ ลงวันที่ 29 มกราคม พ.ศ. 2545


(14) ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ อธ. 5/2545 เรื่อง การประกอบกิจการอื่นของบริษัทหลักทรัพย์ ลงวันที่ 7 มีนาคม พ.ศ. 2545


(15) ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ สธ/น. 19/2545 เรื่อง การประกอบกิจการอื่นของบริษัทหลักทรัพย์ และการห้ามการกระทําที่อาจ


ก่อให้เกิดความขัดแย้งทางผลประโยชน์ เนื่องจากการประกอบกิจการอื่นของบริษัทหลักทรัพย์


ลงวันที่ 15 มีนาคม พ.ศ. 2545


(16) หนังสือเวียนสํานักงานคณะกรรมการกํากับหลักทรัพย์และตลาดหลักทรัพย์


ที่ กลต.ธ.(ว) 15/2545 เรื่อง หลักเกณฑ์ในการทําธุรกรรมซื้อคืนภาคเอกชน (private repo) ลงวันที่


28 มีนาคม 2545


(17) ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ อธ/น. 17/2545 เรื่อง การประกอบกิจการอื่นของบริษัทหลักทรัพย์ ลงวันที่ 22 พฤษภาคม พ.ศ. 2545


ข้อ 2 ในประกาศนี้


“บริษัทหลักทรัพย์” หมายความว่า บริษัทที่ได้รับใบอนุญาตประกอบธุรกิจหลักทรัพย์


ประเภทการเป็นนายหน้าซื้อขายหลักทรัพย์ การค้าหลักทรัพย์ การเป็นที่ปรึกษาการลงทุน การจัดจําหน่าย


หลักทรัพย์ การจัดการกองทุนรวม การจัดการกองทุนส่วนบุคคล หรือการจัดการเงินร่วมลงทุน


“สํานักงาน” หมายความว่า สํานักงานคณะกรรมการกํากับหลักทรัพย์และตลาดหลักทรัพย์


- 3 -


ข้อ 3 ให้บริษัทหลักทรัพย์ประกอบกิจการอื่นที่มิใช่ธุรกิจหลักทรัพย์ในประเภทที่ได้รับ


อนุญาตซึ่งมีลักษณะครบถ้วนดังต่อไปนี้ได้ โดยต้องปฏิบัติให้เป็นไปตามหลักเกณฑ์และเงื่อนไขตามที่


กําหนดในข้อ 4 ข้อ 5 หรือข้อ 6 แล้วแต่กรณีด้วย


(1) เป็นกิจการที่ไม่มีความเสี่ยงต่อทรัพย์สินของลูกค้า ฐานะของบริษัท หรือระบบ


การชําระราคาและส่งมอบหลักทรัพย์ หรือเป็นกิจการที่อาจมีความเสี่ยงดังกล่าว แต่บริษัทหลักทรัพย์


สามารถจัดให้มีระบบในการควบคุมความเสี่ยงได้อย่างเพียงพอ


(2) เป็นกิจการที่ไม่ก่อให้เกิดความขัดแย้งทางผลประโยชน์กับการประกอบธุรกิจ


หลักทรัพย์ของบริษัทหลักทรัพย์หรือกับลูกค้าของบริษัทหลักทรัพย์ หรือเป็นกิจการที่อาจมีความขัดแย้ง


ทางผลประโยชน์ดังกล่าว แต่บริษัทหลักทรัพย์สามารถจัดให้มีระบบในการป้องกันความขัดแย้งทาง


ผลประโยชน์ได้อย่างมีประสิทธิภาพ และ


(3) เป็นกิจการที่เกี่ยวเนื่องและช่วยสนับสนุนการให้บริการในธุรกิจหลักทรัพย์


ตามประเภทที่ได้รับใบอนุญาตให้มีความสมบูรณ์และครบวงจรยิ่งขึ้น หรือเป็นการบริหารจัดการ


ทรัพยากรบุคคล สถานที่ หรือเครื่องมือเครื่องใช้ต่างๆที่มีอยู่ของบริษัทหลักทรัพย์ให้เกิดประโยชน์


อย่างเต็มที่


ข้อ 4 ให้บริษัทหลักทรัพย์ประกอบธุรกิจซื้อหรือขายหลักทรัพย์โดยมีสัญญาขายหรือ


ซื้อคืน (repurchase agreement หรือ repo) ได้ โดยต้องปฏิบัติตามหลักเกณฑ์และเงื่อนไขดังต่อไปนี้


1. เป็นการทํา repo เฉพาะกับคู่สัญญาที่เป็นสถาบันการเงินหรือผู้ลงทุนประเภท


สถาบัน ซึ่งมิได้เป็นผู้ลงทุนต่างประเทศ (non resident) ดังนี้


(ก) ธนาคารพาณิชย์


(ข) บริษัทเงินทุน


1. บริษัทหลักทรัพย์เพื่อเป็นทรัพย์สินของตนเอง หรือเพื่อการจัดการกองทุนส่วนบุคคล


(ง) บริษัทเครดิตฟองซิเอร์


(จ) บริษัทประกันภัย


(ฉ) นิติบุคคลที่มีกฎหมายเฉพาะจัดตั้งขึ้น


(ช) กองทุนเพื่อการฟื้นฟูและพัฒนาระบบสถาบันการเงิน


(ซ) กองทุนบําเหน็จบํานาญ


(ฌ) กองทุนสํารองเลี้ยงชีพ


1. กองทุนรวม
2. ธนาคารแห่งประเทศไทย
3. ส่วนราชการและรัฐวิสาหกิจตามกฎหมายว่าด้วยวิธีการงบประมาณ


- 4 -


1. ห้ามมิให้บริษัทหลักทรัพย์นําหุ้นที่ได้มาจากการซื้อหลักทรัพย์โดยมีสัญญาขายคืน


(equity repo) ไปขายต่อ เว้นแต่เป็นการขายต่อตามสัญญา repo อื่น


ข้อ 5 ให้บริษัทหลักทรัพย์ประกอบกิจการอื่นที่มิใช่ธุรกิจหลักทรัพย์ในประเภทที่ได้รับ


อนุญาต โดยการลงทุนในกิจการอื่นไม่ว่าโดยทางตรงหรือทางอ้อมเกินกว่าร้อยละห้าสิบขึ้นไปของทุน


ทั้งหมดของกิจการนั้นได้ หากกิจการดังกล่าวประกอบธุรกิจเกี่ยวกับการแปลงสินทรัพย์เป็นหลักทรัพย์


ตามกฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็นหลักทรัพย์เพื่อบุคคลอื่น ทั้งนี้ ไม่ว่า


บุคคลอื่นนั้นจะเป็นกิจการในเครือเดียวกันกับบริษัทหลักทรัพย์หรือไม่ก็ตาม


ในการคํานวณสัดส่วนการลงทุนในกิจการอื่นตามวรรคหนึ่ง ให้บริษัทหลักทรัพย์


นับรวมหุ้นของบุคคลที่โดยพฤติการณ์แล้วบริษัทหลักทรัพย์มีอํานาจควบคุมบุคคลนั้น ไม่ว่าโดยทางตรง


หรือทางอ้อมในเรื่องการใช้สิทธิออกเสียงลงคะแนนในกิจการ หรือการได้มา การจําหน่าย หรือการ


ก่อภาระผูกพัน ในหุ้นที่บุคคลนั้นมีอยู่ในกิจการด้วย


ข้อ 6 นอกจากกรณีตามข้อ 5 ให้บริษัทหลักทรัพย์ประกอบกิจการอื่นที่มิใช่ธุรกิจหลักทรัพย์ในประเภทที่ได้รับอนุญาต โดยการลงทุนในกิจการอื่นไม่ว่าโดยทางตรงหรือทางอ้อมเกินกว่าร้อยละห้าสิบ


ขึ้นไปของทุนทั้งหมดของกิจการนั้นได้ โดยถือว่าได้รับอนุญาตจากคณะกรรมการ ก.ล.ต. ต่อเมื่อกิจการ


ดังกล่าวมีลักษณะตามที่กําหนดในข้อ 3 และบริษัทหลักทรัพย์ได้จัดส่งรายละเอียดเกี่ยวกับธุรกิจหลักและขอบเขตการดําเนินธุรกิจ พร้อมทั้งหนังสือแสดงความยินยอมของกิจการนั้นให้สํานักงานเข้าตรวจสอบ


การประกอบธุรกิจต่อสํานักงาน ก่อนที่บริษัทหลักทรัพย์จะลงทุนในกิจการดังกล่าวเกินกว่าสัดส่วนข้างต้น หรือก่อนที่กิจการดังกล่าวจะเริ่มดําเนินการในกรณีที่บริษัทหลักทรัพย์เป็นผู้จัดตั้งกิจการดังกล่าวขึ้นใหม่


ในกรณีที่สํานักงานเห็นสมควร บริษัทหลักทรัพย์ต้องจัดให้สํานักงานเข้าตรวจสอบ


การประกอบธุรกิจของกิจการตามวรรคหนึ่งได้ ในกรณีที่บริษัทหลักทรัพย์ไม่สามารถจัดให้สํานักงาน


เข้าตรวจสอบได้ บริษัทหลักทรัพย์ต้องดําเนินการลดสัดส่วนการลงทุนในกิจการดังกล่าวให้เหลือ


ไม่เกินร้อยละห้าสิบของทุนทั้งหมดของกิจการนั้นภายในระยะเวลาและเงื่อนไขที่สํานักงานกําหนด


หากบริษัทหลักทรัพย์ไม่สามารถลดสัดส่วนการลงทุนได้ ให้ถือว่าการอนุญาตของคณะกรรมการ ก.ล.ต.


เป็นอันสิ้นสุดลง


ให้นําความในวรรคสองของข้อ 5 มาใช้บังคับกับการคํานวณสัดส่วนการลงทุนใน


กิจการอื่นตามวรรคหนึ่งโดยอนุโลม


ข้อ 7 บริษัทหลักทรัพย์ต้องควบคุมดูแลการประกอบกิจการอื่นของบริษัทให้เป็นไป


ตามลักษณะ หลักเกณฑ์และเงื่อนไขที่กําหนดในข้อ 3 และข้อ 4 ข้อ 5 หรือข้อ 6 แล้วแต่กรณีไว้ตลอดเวลา


- 5 -


ในกรณีที่สํานักงานพบว่าบริษัทหลักทรัพย์ใดไม่สามารถควบคุมดูแลการประกอบกิจการอื่นของบริษัท


ตามข้อกําหนดดังกล่าว ให้บริษัทหลักทรัพย์ดําเนินการแก้ไขภายในระยะเวลาหรือเงื่อนไขที่สํานักงานกําหนด


หากบริษัทหลักทรัพย์ไม่สามารถดําเนินการดังกล่าวได้ ให้ถือว่าการอนุญาตของคณะกรรมการ ก.ล.ต.


เป็นอันสิ้นสุดลง


ข้อ 8 ให้บริษัทหลักทรัพย์ที่ลงทุนในกิจการอื่นไม่ว่าโดยทางตรงหรือทางอ้อมเกินกว่า


ร้อยละห้าสิบขึ้นไปของทุนทั้งหมดของกิจการนั้นตามข้อ 6 ที่ได้รับอนุญาตให้กระทําได้ตามมาตรา 98(8)


อยู่แล้วก่อนวันที่ในประกาศนี้ และเป็นกิจการที่มีลักษณะตามที่กําหนดในข้อ 3 จัดให้กิจการดังกล่าว


มีหนังสือแสดงความยินยอมให้สํานักงานเข้าตรวจสอบการประกอบกิจการได้และส่งให้สํานักงานภายใน


หกสิบวันนับแต่วันที่ในประกาศนี้ ในกรณีที่สํานักงานเห็นสมควรบริษัทหลักทรัพย์ต้องจัดให้สํานักงาน


เข้าตรวจสอบการประกอบธุรกิจของกิจการดังกล่าวได้ ทั้งนี้ ไม่รวมถึงกิจการที่เคยส่งหนังสือแสดงความ


ยินยอมให้สํานักงานเข้าตรวจสอบการประกอบกิจการแล้ว และกิจการที่ประกอบธุรกิจเกี่ยวกับการแปลง


สินทรัพย์เป็นหลักทรัพย์ตามกฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็นหลักทรัพย์เพื่อบุคคลอื่น


ให้นําความในวรรคสองของข้อ 6 มาใช้บังคับกับกรณีที่บริษัทหลักทรัพย์ไม่สามารถ


ส่งหนังสือแสดงความยินยอมของกิจการดังกล่าวให้สํานักงานภายในกําหนดเวลาตามวรรคหนึ่งหรือ


ไม่สามารถจัดให้สํานักงานเข้าตรวจสอบกิจการดังกล่าวได้โดยอนุโลม


ข้อ 9 บริษัทหลักทรัพย์ที่ลงทุนในกิจการอื่นไม่ว่าโดยทางตรงหรือทางอ้อมเกินกว่า


ร้อยละห้าสิบขึ้นไปของทุนทั้งหมดของกิจการนั้น ที่ได้รับอนุญาตให้กระทําได้ตามมาตรา 98(8) อยู่แล้ว


ก่อนวันที่ในประกาศนี้ แต่กิจการที่ได้รับอนุญาตดังกล่าวไม่เป็นไปตามลักษณะที่กําหนดในข้อ 3


ให้บริษัทหลักทรัพย์ดําเนินการลดสัดส่วนการลงทุนในกิจการดังกล่าวให้เหลือไม่เกินร้อยละห้าสิบ


ของทุนทั้งหมดของกิจการนั้น หรือเลิกการประกอบกิจการดังกล่าวภายในสองปีนับแต่วันที่ในประกาศนี้


สํานักงานจึงขอแจ้งมติคณะกรรมการ ก.ล.ต. ดังกล่าวให้ทราบโดยทั่วกัน


ประกาศ ณ วันที่ 7 ตุลาคม พ.ศ. 2546


(นายประสาร ไตรรัตน์วรกุล)


เลขาธิการ


สํานักงานคณะกรรมการกํากับหลักทรัพย์และตลาดหลักทรัพย์